سید تنویر سبطین نقوی

مخدوم سید تنویر سبطین نقوی قلندری رحمت اللہ علیہ کا شمار، شجرہِ سادات کے اس خانوادہ سے ہوتاہے جس کو علم و عرفان کا علم بردار اور روحانی فیوض و برکات کا منبع سمجھا جاتا ہے۔آپ کی پیدائش 1949ء میں ضلع گوجرانوالہ کے نواحی قصبہ گوندلانوالہ میں ہوئی۔ آپ کے والد گرامی سید صوفی محمد فاضل نقوی رحمت اللہ علیہ کے وصال کے بعد سید تنویر سبطین نقوی رح نے مسندِ ارشاد کی ذمہ داریاں سنبھالیں اور اپنے آباء و اجداد کے روحانی سلسلہ کو جاری رکھا۔ آپ رحمت اللہ علیہ 1990ء میں گوندالانوالہ سے ہجرت کر کے موڑایمن آباد کے قریبی موضع مہلووالہ میں مقیم ہوئے اور اپنے وصال (14 دسمبر 2010ء ) تک یہیں قیام فرمایا۔ آپ رحمت اللہ علیہ کا مزار اقدس اسی گاؤں میں مرجع خلائق عالم ہے۔